1. melléklet a **2/2018. (III.14.)** önkormányzati rendelet

**A fényszennyezés elkerülését szolgáló ajánlások**

* El kell kerülni a hideg fehér fényű világítást, amely 500 nanométernél rövidebb hullámhosszúságú fényt tartalmaz: Ennek megfelelően 3000K alatti érték javasolt a kültéri világítás színhőmérsékletére.
* A világítótestek ernyőzése olyan legyen, hogy a fényt oda irányítsa, ahol arra szükség van: Megfelelő ernyőzés esetén a kibocsátott fényt nem látjuk közvetlenül. A megfelelően irányított fény nem jut a gyalogosok, járművezetők szemébe, az épületek ablakai felé vagy éppen az égbolt irányába. A fényeknek – még díszvilágítás esetében is – lefelé kell irányulniuk. Így például a talajszintbe épített fényvetőket, melyek felfelé sugároznak, el kell kerülni.
* Az utcákat, amennyire csak lehet egyenletesen, és amennyire csak lehet alacsony intenzitással világítsuk meg: Vidéki utakon a 0,3 cd/m2 fénysűrűség elegendő, amely kb. 4 lux megvilágítással elérhető. (EU útvilágítási szabvány – EN13201 – legalacsonyabb útosztályának megfelelő)
* A kültéri világítást a tényleges használat idejéhez javasolt igazítani. Este 10 óra, vagy éjfél után jóval kevesebb fényre van szükség, ennek megfelelően a közvilágítás fénye csökkenthető. A megvilágítási szintek akár 50 – 80 %-os csökkentése is lehetséges. A nem közcélú világítást teljesen ki kell kapcsolni, ha nincs arra közvetlen szükség.
* Ezen előírásokat a vonatkozó szabványok és jogszabályok figyelembe vételével kell alkalmazni.